BSC-LT/ACAData huggingface dataset:
[ca] L'ensenyament de la gramàtica constitueix avui en dia i en el pla internacional un camp molt dinàmic per a la recerca i el debat acadèmics. En aquest número especial ens volem fer ressò d'aquest dinamisme, amb contribucions de 16 investigadors que van participar en el III Congrés Internacional sobre Ensenyament de la Gramàtica (Congram19), celebrat a la Universitat Autònoma de Barcelona del 23 al 25 de gener de 2019. Els temes explorats són diversos (l'escriptura, els conceptes gramaticals, la terminologia, etc.), així com les perspectives adoptades (la formació del professorat, els dissenys d'intervenció, el discurs metalingüístic dels alumnes, etc.). El lector trobarà aquestes contribucions en dues parts: la primera part, en el número present (13.2), i la segona part, en el proper número de Bellaterra Journal of Teaching & Learning Language & Literature (13.3). Esperem que aquests treballs contribueixin a la consolidació d'un terreny comú per al debat.

[en] Grammar teaching is a very dynamic field for academic research and debate internationally. In this Special Issue, we want to echo this dynamism, with contributions by 16 researchers who took part in the III International Congress on Grammar Teaching (Congram19), held at the Autonomous University of Barcelona from January 23 to 25, 2019. The topics explored are diverse (writing, grammatical concepts, terminology, etc.) as well as the adopted perspectives (teacher training, intervention designs, metalinguistic discourse of students, etc.). The reader will find these contributions in two parts: Part 1 in the present issue (13.2) and Part 2 in the next issue of Bellaterra Journal of Teaching & Learning Language & Literature (13.3). We hope that these contributions will enhance a common ground for debate.
[ca] Aquest Treball de Fi de Grau consisteix en l'elaboració d'un reportatge transmèdia sobre el dret a l'habitatge al barri del Raval (Barcelona). La memòria és una explicació del procés de producció del projecte periodístic, que consisteix en una web que desglossa els diferents continguts en formats diversos: text, àudio, vídeo i gamificació. L'objectiu és explicar els eixos que vertebren la gentrificació al barri -alts preus dels habitatges, drogodependència, turisme massiu i instal·lació d'equipaments culturals- i com afecten l'accés a l'habitatge per part dels veïns. Compta amb la veu de la societat civil, de les institucions públiques i de l'empresa Sareb.

[en] This Final Degree Project consists of the creation of a transmedia report on the right to housing in Raval (Barcelona). The file is an explanation of the production process of the journalistic project, which consists of a website that breaks down breaks down the content into some formats: text, audio, video and gamification. It aims to explain the elements that produce gentrification in the neighborhood -high housing prices, drug addiction, mass tourism and installation of cultural facilities- and how they affect access to housing by inhabitants. It has the voice of civil society, public institutions and the business Sareb.
[ca] Aquest treball pretén fer una anàlisi panoràmica de la situació de l'educació mediàtica a Catalunya i la seva inclusió als centres d'educació secundària. L'estudi consta d'un marc teòric i d'un estudi de cas de l'educació mediàtica a Catalunya. Aquest s'ha fet amb un inventari de les entitats que treballen en educació mediàtica, un grup de discussió i entrevistes en profunditat amb experts en la temàtica. Com a resultat, es proposa un decàleg on s'exposen els reptes de futur que hi ha a Catalunya relacionats amb l'educació mediàtica i quin camí cal seguir perquè s'inclogui al currículum educatiu de manera sistemàtica.

[en] This study intends to analyze in a panoramic view the situation of media literacy in Catalonia and its inclusion in secondary schools. The present work is made up of a theoretical framework and a case study of media education in Catalonia. This has been made with an institutions inventory, a focus group and many interviews with experts in this field. As a result, it is suggested a Decalogue that shows the challenges for the future that there are in Catalonia in relation to media literacy and which direction has to be followed until it gets included in the school curriculums in a systematics way.
[ca] La presentació del Pacte Verd Europeu, el desembre de 2019, constitueix un dels plans estratègics més ambiciosos de la Unió Europea (UE) pel que fa al desenvolupament de la seva política climàtica que cerca, alhora, donar compliment, de forma progressiva i evolutiva, als compromisos assumits a l'Acord de París. Es podria dir que el Pacte Verd Europeu és només la punta de l'iceberg dels profunds canvis que té previst fer la UE a tots els nivells de la vida. Així, la Unió ha començat per augmentar l'ambició de mitigació de gasos d'efecte hivernacle amb l'adopció del famós Fit for 55, donant pas a l'adopció i l'entrada de vigor d'un Reglament que conté el marc regulador per assolir la neutralitat climàtica i traçant estratègies multidimensionals que, indubtablement, tindran una influència directa a la ciutadania europea, a qui es pretén involucrar com a agent social del canvi a través del Pacte Europeu pel Clima. Aquest article té per objecte analitzar succintament els diferents instruments jurídics emanats de la Comissió Europea que s'institueixen com a peces clau en el camí cap a la neutralitat climàtica.

[en] The presentation of the European Green Deal, in December 2019, is one of the European Union's most ambitious strategic plans for the development of its climate policy, which, in turn, seeks to implement the commitments made in the Paris Agreement in a progressive and evolutionary manner. It could be said that the European Green Pact is only the top of the "iceberg" of the significant changes that the EU plans to make at all levels of life. Thus, the Union has started by increasing its greenhouse gas mitigation ambition with the adoption of the famous "Fit for 55", giving way to the adoption and entry into force of a Regulation containing the regulatory framework for achieving climate neutrality and outlining multidimensional strategies that will undoubtedly have a direct influence on European citizens, who are intended to be involved as social agents of change through the European Climate Pact. The purpose of this article is to briefly analyze the different legal instruments issued by the European Commission that are key elements in the path towards climate neutrality.
[ca] Proposem el format de debat creatiu i les eines de Design Thinking a fi de fomentar l'aprenentatge cooperatiu. Entenem com a debat creatiu aquell que és dissenyat, conduit i gestionat per els mateixos participants, emprant eines pròpies de metodologies del procés creatiu del projecte de disseny. L'objectiu del debat creatiu és potenciar el pensament disruptiu i emancipar els processos d'aprenentatge dels estudiants universitaris.

[en] We propose a creative debate format and the Design Thinking tools in order to promote cooperative learning. We understand creative debate as that which is designed, run and managed by participants themselves, making use those tools proper to methodologies of creative design in the designing project. The aim of creative debate is to strengthen disruptive thinking and to emancipate learning
[ca] Extensa obra d'assaig escrita per Rafael Domenech que aparegué el 1928 a la Biblioteca d'Assajos dirigida per l'escriptor Francisco Vera. És una de les seves obres més citades ja que revela el context cultural, madrileny i cortesà en el qual es mogué. En aquest text reflexiona sobre la importància emocional d'aquest sentiment, el paper del públic i sobre conceptes com ara l'estil, la tradició o la crítica d'art.

[en] Essay on nationalism in art written by Rafael Domenech in 1928. It is one of his most cited works, describing the cultural context in which he lived. The essay deals with the importance of the emotions, the role of the public and other concepts such as style, tradition and art criticism.
[ca] Aquest projecte presenta la implementació d'un disseny, i la seva posterior síntesi en una FPGA, d'una arquitectura de tipus wormhole packet switching per a una infraestructura de NetWork-On-Chip amb una topologia 2D-Mesh. Agafant un router circuit switching com a punt de partida, s'han especificat els mòduls en Verilog per tal d'obtenir l'arquitectura wormhole desitjada. Dissenyar la màquina de control per governar els flits que conformen els paquets dins la NoC,i afegir les cues a la sortida del router (outuput queuing) són els punts principals d'aquest treball. A més, com a punt final s'han comparat ambdues arquitectures de router en termes de costos en àrea i en memòria i se n'han obtingut diverses conclusions i resultats experimentals.

[en] This project presents the implementation and synthesis in a FPGA of a wormhole packet switching architecture design for a NetWork-On-Chip structure with 2D-Mesh topology. Taking a circuit switching router as a starting point, the modules have been specified in Verilog in order to achieve the wormhole architecture. The main points of this work are to design the control machine that controls the flits conforming the packets within the NoC, and to include the output queue of the router. Finally, both router architectures have been compared in area and memory costs and some conclusions and experimental outcomes have been drawn.
[ca] La festa barroca, en general, i la festa relativa a les canonitzacions del segle XVII, en particular, han generat abundant bibliografia que només eventualment aprofita fonts documentals primàries. Entre els fons d'arxiu menys consultats cal comptar els protocols notarials. Ara es donen a conèixer els rebuts signats pels artistes que van participar en les festes romanes de canonització de sant Lluís Bertran (1671) a favor del P. Pedro Lorente O. P., procurador de la causa pia, conservats a l'Archivio Storico Capitolino de Roma.

[en] The Baroque Festival and, in particular, the canonization ceremonies in the 17th century have generated a large amount of bibliography. However, this bibliography rarely uses primary documentary sources. Notarial registers are amongst the least consulted archives. This paper discloses the payment receipts signed by artists participating in the Roman celebrations for the canonization of Saint Louis Bertrand (1671) in favour of Fr. Pedro Lorente O. P as a procurator of the pious cause. All these receipts are preserved in the Archivio Storico Capitolino in Rome.
[ca] La gestió de la seguretat és un aspecte que cada vegada guanya més pes en un món amb un creixement constant dels sistemes d'informació i les infraestructures de xarxa. Aquest projecte pretén explorar i posar en pràctica el protocol SCAP amb l'objectiu d'establir una base introductòria per a posteriors projectes relacionats amb la securització d'infraestructures de xarxa. Aquest projecte se centra en SCAP, un protocol per a l'estandardització de la seguretat de sistemes i aplicacions. Aquest treball aborda que és SCAP, els seus components i funcionament sobre el paper i mostra un cas pràctic senzill dissenyat específicament per mostrar un exemple de securització d'una infraestructura de xarxa usant el protocol.

[en] Security management is an aspect that is gaining more and more weight in a world with a constant growth of information systems and network infrastructures. This project aims to explore and implement the SCAP protocol in order to establish an introductory basis for subsequent projects related to the securing of network infrastructures. This project is focused in SCAP, a protocol for the standarization of system and applications security. This project abords what is SCAP, its components and operation on paper and shows a simple practical case specifically designed to show an example of securing a network infrastructure using said protocol.
[ca] Moda sostenible: "Compra menys i compra millor" és un projecte de documental sobre l'impacte negatiu de la industria del fast fashion que domina el sector de la moda, on es presenta la moda sostenible i ètica com a alternativa de consum responsable. En aquest document s'hi inclouen la documentació, la presentació formal del projecte, l'escaleta, el pressupost i el finançament.

[en] Sustainable fashion: "Buy less and buy better" is a documentary project about the negative impact of the fast fashion industry that rules over the fashion industry, and it introduces sustainable and ethical fashion as an alternative of responsible consumption. This document contains the documentation, the formal presentation of the project, the technical script, budget and funding.
[ca] Desenvolupament d'una aplicació mòbil híbrida capaç de geolocalitzar i registrar les rutes que recorren els usuaris a la ciutat de Barcelona, ​​a més de, en diferents escenaris, mostrar un formulari sobre les sensacions que li transmet a l'usuari l'espai públic en el qual es troba . A mode d'eina de monitorització i explotació de dades s'ha desenvolupat també una aplicació web d'escriptori, capaç de visualitzar, explotar i fins i tot descarregar directament tota la informació emmagatzemada a la base de dades.

[en] Development of a mobile progressive web app capable of geolocating and registering the routes that users walk in the city of Barcelona, ​​as well as displaying a form about the users feelings in the public space they are located at. As a tool for data monitoring it has also been developed a desktop web application capable of displaying and even downloading all the information stored in the database.
[ca] El Dr. Xavier Font Segura, professor de l'Escola d'Enginyeria de la UAB i investigador del grup GICOM, ha realitzat, a partir de publicacions acadèmiques i patents en l'entorn europeu, un estudi de prospecció amb l'objectiu de conèixer els països que lideren la investigació en digestió anaeròbia i determinar la relació investigació-patents dels països europeus en aquest àmbit.

[en] Dr. Xavier Font Segura, professor at the UAB School of Engineering and researcher of the GICOM group, has carried out a prospective study to find the countries and research institutions that lead research on anaerobic digestion in Europe. The empirical study of have been madewith academic publications and patents documents to determine, also, the research-patent relationship of European countries in this area.
[ca] Recerca que combina enfocaments quantitatius i qualitatius per analitzar la visibilitat i la qualitat de les peces científiques en la versió impresa de diaris espanyols i catalans. La part quantitativa analitza més de 4.000 portades i més de 900 peces científiques a través de diferents paràmetres. La part qualitativa consta de diverses entrevistes a professionals de la comunicació científica. La unió de tots dos enfocaments pretén assenyalar les principals característiques (positives i negatives) del periodisme científic espanyol i català.

[en] Research that combines quantitative and qualitative approaches to analyze the visibility and quality of scientific pieces of Spanish and Catalan newspapers. The quantitative part analyzes more than 4,000 covers and more than 900 scientific pieces through different parameters. The qualitative part consists of several interviews with professionals in scientific communication. The union of both approaches aims to point out the main characteristics (positive and negative) of Spanish and Catalan science journalism.
[ca] A l'escenari recent de tensió a través de l'Estret de Taiwan, la posició que la Unió Europea (UE) manté és un missatge clar i contundent basat en el manteniment de la pau, l'estabilitat i l'statu quo, tot això sota el paraigua de la política de 'Una sola China'. En aquest article, busquem apropar el lector al desenvolupament de les relacions existents entre la UE i Taiwan (oficialment coneguda com la República de la Xina), prestant especial atenció a l'evolució d'aquestes durant els darrers anys. Per acabar, també ens endinsarem en una nova dimensió de les relacions esmentades, la de l'espai virtual, aportant exemples sobre com les dues parts utilitzen xarxes socials i altres eines d'internet a l'hora d'interactuar entre elles.

[en] In the recent scenario of tension across the Taiwan Strait, the position that the European Union (EU) maintains is a clear and forceful message based on maintaining peace, stability, and the status quo in it, all under the umbrella of the "One China" policy. In this article, we seek to bring the reader closer to the development of relations between the EU and Taiwan (officially known as the Republic of China), paying special attention to their evolution in recent years. Finally, we will also delve into a new dimension of these relationships, that of virtual space, providing examples of how both parties use social networks and other Internet tools when interacting with each other.
[ca] El projecte de webserie transmèdia Sin Senyal presenta la creació d'un format interactiu en el qual l'audiència escull al seu protagonista. Per sustentar el format s'ha creat una història original de gènere thriller juvenil amb el desenvolupament del guió complet del pilot i les sinopsis dels 9 capítols restants. El treball compta amb una primera part conceptual, que inclou un anàlisi de mercat i d'audiència, a partir del qual s'ha dissenyat la Bíblia transmèdia de el projecte. Aquesta segona part compta amb el tractament, les especificacions funcionals i estètiques i l'estratègia de negoci.

[en] The Webserie Transmedia Sin Signal project presents the creation of an interactive format in which the viewer chooses their protagonist. To support the format, an original youth thriller genre story has been created with the development of the complete pilot script and the synopses of the remaining 9 episodes. The work has a first conceptual part, which includes a market and audience analysis, from which the project's transmedia Bible has been designed. This second part has the treatment of the script, the functional and aesthetic specifications and the business strategy.
[ca] Avui dia les dades són una part molt important de la nostra societat i la seva privacitat encara ho és més. Aquest projecte es centra sobre un aspecte concret de la privacitat: l'anonimitat, que estudia com evitar la re-identificació dels individus en un conjunt de dades, tot i haver esborrat els camps identificadors. L'anonimitat permet que les dades es puguin compartir més fàcilment, almenys des d'un punt de vista legal, amb altres empreses o persones per al seu posterior estudi, com és el cas de la mineria de dades, que no requereix conèixer específicament a ningú sinó més aviat identificar patrons que són comuns per a un conjunt de registres de les dades. En aquest article s'explica el funcionament d'uns mètodes que permeten aplicar anonimitat a un conjunt dades, com s'han desenvolupat aquests mètodes a Python i quins han sigut els resultats dels experiments fets sobre les funcions desenvolupades, els quals han sigut comparats amb els resultats dels mateixos experiments fets sobre els mateixos mètodes provinents d'una llibreria del llenguatge de programació R.

[en] Nowadays, data is a very important part of our society and its privacy even more. This projects focuses on one specific aspect of privacy: anonymity, which studies how to avoid reidentification of individuals in a dataset, even when the identifier fields are removed. Anonymity allows data to be shared more easily, at least from a legal perspective, with other companies or people to study it, as it is the case of data mining which doesn't require knowing any specific individuals, but rather it identifies common patterns in a set of registers inside the data. In this article we explain how some methods that apply anonymity to a dataset work, how these methods were developed in Python and which were their results after running a series of experiments on the functions, which were compared to the results obtained from running the same experiments on the same functions from a library from the R programming language.
[ca] Al llarg dels darrers trenta anys, el protestantisme català ha viscut un procés de metamorfosi accelerat. La promulgació de la Llei de Llibertat Religiosa (1967) suposa l'inici de la reconstrucció de les xarxes protestants a Catalunya i de les seves institucions després d'anys de clandestinitat. Es creen moltes noves esglésies i s'inicia una forta campanya pel reconeixement dels drets polítics i socials de la minoria protestant. L'ímpetu inicial, però, es veu afeblit per la davallada de fidels i el procés de secularització que viu Catalunya. Tanmateix, a partir de mitjans dels anys noranta, apareixen nous actors dins del protestantisme que provoquen una reconfiguració de l'escenari i li atorguen un nou potencial. L'article s'estructura en tres grans parts; la primera se centra en relatar la reconstrucció històrica del protestantisme català i els canvis que s'esdevingueren en la dècada dels vuitanta i principis dels noranta (punt 1-4); la segona analitza els canvis esdevinguts en el camp arran de les migracions internacionals (5); i, finalment, es conclou l'article amb una reflexió al voltant d'aquest nou escenari on se situa actualment el protestantisme català (6). L'article es basa en la bibliografia existent sobre la qüestió i el treball de camp realitzat en l'àmbit del centre de recerca ISOR (UAB) sobre les organitzacions religioses a Catalunya que comportà l'entrevista i visita a més de 100 esglésies protestants.

[en] Catalan Protestantism has vivid a strong process of metamorphosis during the last thirty years. The Religious Freedom Act (1967) implied the beginning of the reconstruction of the protestant networks and the protestant organizations in Catalonia after the Dictatorship. The number of churches and interdenominational organizations increased rapidly in the new context. In addition, strongest campaign for the recognition of their civil and social rights started. However the initial impetus was frustrated by the declining of members and for the secularization process. Nevertheless the arrival of immigrant protestant people during the nineties generates new changes in the field that create new challenges and new futures for the Protestantism in Catalonia. The article has three sections: the first expose the history of Catalan Protestantism and analyse the changes in the field during the eighties and the early nineties (point 1 to 4); the second looks to the changes that occur in the field with the arrival of new population from abroad (point 5) and finally the article concludes with a reflection on the current scenery of the Catalan Protestantism. Data consist of interviews with more than one hundred pastors as well as bibliographical research. The research has been done in the framework of ISOR (UAB).
[ca] Repensar allò superflu, el menor, el descartat, va anar un element essencial al projecte artístic del novaiorquès Joseph Cornell, conegut per les seves "caixes", petits gabinets fantàstics amb escenes construïdes amb les restes que ell recollia als carrers, als mercats de puces. També ho és pels seus films fets a partir del reciclatge de fotogrames o de muntatges insòlits de pel·lícules de classe B. María Negroni reprèn l'obra d'aquest autor per escriure el seu Elegía Joseph Cornell (2013). En un acte de ventriloquia, Negroni reutilitza aquestes "escombraries urbanes", mitjançant la tècnica del collage i del muntatge de materials fragmentaris, per parlar del seu propi projecte poètic.

[en] An essential element of Joseph Cornell's artistic project was rethinking what seemed to be unnecessary or rejected, or what was defined by Deleuze and Guattari as "the minor". It took the form of small fantastic cabinets, boxes containing little scenes, filled with discarded objects accumulated by the artist from the streets and flee-markets of New York. The same thing could be said about his short films, an assembly of discarded stills that Cornell found here or there. Argentinian poetess María Negroni pick up his work in her book Elegía Joseph Cornell (2013). In her personal fragmentary way, she simultaneously offers a tribute to Cornell's work and a glimmer in her own poetical project.